Notum sit præsentibus et futuris quod ego R. de Verri, cum consilio et assensu uxoris mee et filii mei Milonis, in præsentia domni J. abbatis Conchensis, pro salute anime mee et parentum meorum, dono et concedo in elemosina unum de tribus receptis quod habebam in domo de Chavannich pro decima carruce ipsius domus cum tribus militibus et infra non amplius. Relinquo et decimatorem quem pro voluntate mea ponebam in decima de Chavannich et de Rore, et concedo ut ipse prior ponat decimatorem quem voluerit, sed non ponat aliquem hominem comitis; et tantum terre juxta ecclesiam de Rore ut prior domum et orreum et curtim possit edificare. Hujus rei testes sunt: Eblo prior de la Cestat et G. frater ejus et P. Calbini capellanus ipsius abbatis, D. prior, P. de Castellet, Hugo de Turci, Odo capellanus, Gillabertus Molineirus, Constantius Major, P. de Inter Aquis.